ai4bharat/Pralekha huggingface dataset:
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସ୍ଵୟମରେ 82 ସ୍ନାତକ ଏବଂ 42 ସ୍ନାତୋକୋତ୍ତର ଅଣ ଇଞ୍ଜିନିୟରିଂ ଏମଓଓସିର ଜୁଲାଇ, 2020 ସେମିଷ୍ଟରରେ ଉପସ୍ଥାପନ କରାଯିବ : ରମେଶ ପୋଖରିୟଲ ‘ନିଶଙ୍କ’
• ଛାତ୍ରଛାତ୍ରୀ ଅନଲାଇନ ଲର୍ଣ୍ଣିଂ କୋର୍ସ ଲାଗି ୟୁଜିସିର ବର୍ତ୍ତମାନର ନିୟମ ଅନୁରୂପ ଏହି ପାଠ୍ୟକ୍ରମକୁ ସମ୍ପୂର୍ଣ୍ଣ କରିବା ଦ୍ଵାରା କ୍ରେଡିଟର ଲାଭ ଉଠାଇପାରିବେ : ମାନବ ସମ୍ବଳ ବିକାଶ ମନ୍ତ୍ରୀ
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’ ସୂଚନା ଦେଇଛନ୍ତି ଯେ ବିଶ୍ଵବିଦ୍ୟାଳୟ ଏବଂ ସେଗୁଡ଼ିକ ଅଧୀନରେ ଥିବା ମହାବିଦ୍ୟାଳୟରେ ପଞ୍ଜିକୃତ ଛାତ୍ରଛାତ୍ରୀ ସ୍ଵୟମ କୋର୍ସ ଆରମ୍ଭ କରିପାରିବେ। ଅନଲାଇନ ଲର୍ଣ୍ଣିଂ କୋର୍ସ ପାଇଁ ବିଶ୍ଵବିଦ୍ୟାଳୟ ମଞ୍ଜୁରି ଆୟୋଗ  କ୍ରେଡିଟ ଫ୍ରେମୱାର୍କରେ ବର୍ତ୍ତମାନର ନିୟମ ଅନୁରୂପ ଏହି ପାଠ୍ୟକ୍ରମଗୁଡ଼ିକୁ ସମ୍ପୂର୍ଣ୍ଣ କରି କ୍ରେଡିଟର ଲାଭ ଉଠାଇପାରିବେ।
ସେ ଏହି ସୂଚନା ମଧ୍ୟ ଦେଇଥିଲେ ଯେ ୟୁଜିସି ପକ୍ଷରୁ ବିଶ୍ଵବିଦ୍ୟାଳୟ କୁଳପତି ଏବଂ ମହାବିଦ୍ୟାଳୟର ଅଧ୍ୟକ୍ଷଙ୍କ ସହିତ 82ଟି ସ୍ନାତକ ଏବଂ 42ଟି ସ୍ନାତକୋତ୍ତର ଅଣ-ଇଞ୍ଜିନିୟରିଂ ଏମଓଓସି ପାଠ୍ୟକ୍ରମର ଏକ ତାଲିକା ଜାରି କରାଯାଇଛି ଯାହାର ଉପସ୍ଥାପନା ସ୍ଵୟମ ପ୍ଲାଟଫର୍ମରେ ଜୁଲାଇ, 2020 ସେମିଷ୍ଟରରେ କରାଯିବ ।
ସେ କହିଥିଲେ ଯେ ଏହି ପାଠ୍ୟକ୍ରମରେ ବାୟୋକେମିଷ୍ଟ୍ରି, ବାୟୋଟେକ୍ନୋଲୋଜି, ବାୟୋଲୋଜିକାଲ ସାଇନ୍ସ, ଏବଂ ବାୟୋ ଇଞ୍ଜିନିୟରିଂ, ଶିକ୍ଷା, ଆଇନ, କମ୍ପ୍ୟୁଟର ସାଇନ୍ସ ଏବଂ ଇଞ୍ଜିନିୟରିଂ, ବାଣିଜ୍ୟ, ପ୍ରବନ୍ଧନ, ଫାର୍ମାସି, ଗଣିତ, ଇତିହାସ, ହିନ୍ଦୀ, ସଂସ୍କୃତ ଆଦି ବିଷୟ ସାମିଲ ରହିଛି।
ମନ୍ତ୍ରୀ ଏହା ମଧ୍ୟ କହିଥିଲେ ଯେ କୋଭିଡ 19 ମହାମାରୀ କାରଣରୁ ସୃଷ୍ଟି ହୋଇଥିବା ବର୍ତ୍ତମାନର ପରିଦୃଶ୍ୟରେ ଛାତ୍ରଛାତ୍ରୀ, ଶିକ୍ଷକ, ଆଜୀବନ ଶିକ୍ଷାଲାଭ କରିବାକୁ ଚାହୁଁଥିବା ବରିଷ୍ଠ ନାଗରିକ ଓ ଗୃହିଣୀମାନେ ମଧ୍ୟ ଏଥିରେ ନାମାଙ୍କନ କରିପାରିବେ ଏବଂ ନିଜର ଜ୍ଞାନର ପରିଧିକୁ ବଢ଼ାଇପାରିବେ। ସ୍ଵୟମ  ଭାରତ ସରକାରଙ୍କ ପକ୍ଷରୁ ଆରମ୍ଭ କରାଯାଇଥିବା ଏକ କାର୍ଯ୍ୟକ୍ରମ ଯାହାର ରୂପରେଖ ତିନୋଟି ମୌଳିକ ସିଦ୍ଧାନ୍ତ ଅର୍ଥାତ ପ୍ରସାର, ନିରପେକ୍ଷତା ଏବଂ ଗୁଣବତ୍ତା ଉପରେ ଆଧାରିତ ।
କ୍ୟାବିନେଟ
ଆଇଟି ହାର୍ଡୱେର ପାଇଁ ଉତ୍ପାଦନ ଭିତ୍ତିକ ପ୍ରୋତ୍ସାହନ ଯୋଜନା – ୨.୦କୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଆଇଟି ହାର୍ଡୱେର ପାଇଁ ଉତ୍ପାଦନ ଭିତ୍ତିକ ପ୍ରୋତ୍ସାହନ  ଯୋଜନା ୨.୦କୁ ମଞ୍ଜୁରି ମିଳିଛି । ଏହି ଯୋଜନା ପାଇଁ ମୋଟ୍ ୧୭ ହଜାର କୋଟି ଟଙ୍କାର ବଜେଟ୍ ବ୍ୟୟବରାଦ କରାଯାଇଛି ।
ପରିଦୃଶ୍ୟ :
ବିଗତ ଆଠ ବର୍ଷ ମଧ୍ୟରେ ଭାରତରେ ବୈଦ୍ୟୁତିକ ସାମଗ୍ରୀ ବା ଇଲେକ୍ଟ୍ରୋନିକ୍ସ ଉତ୍ପାଦନ ୧୭% ସିଏଜିଆର ହାରରେ କ୍ରମାଗତ ଭାବେ ବୃଦ୍ଧି ପାଉଛି । ଚଳିତ ବର୍ଷ ଉତ୍ପାଦନ କ୍ଷେତ୍ରରେ ଏକ ନୂଆ ରେକର୍ଡ ପ୍ରତିଷ୍ଠା ହୋଇଛି । ଉତ୍ପାଦନ ପରିମାଣ ଚଳିତ ବର୍ଷ ୧୦୫ ବିଲିୟନ ଆମେରିକୀୟ ଡଲାର ବା ପ୍ରାୟ ୯ ଲକ୍ଷ କୋଟି ଟଙ୍କା ଅତିକ୍ରମ କରିଛି
ଭାରତ ବିଶ୍ୱର ଦ୍ୱିତୀୟ ସର୍ବବୃହତ ମୋବାଇଲ ଫୋନ୍ ନିର୍ମାତାରେ ପରିଣତ ହୋଇଛି ଚଳିତ ବର୍ଷ ହୋଇପାରିଛି । ଚଳିତ ବର୍ଷ ମୋବାଇଲ ଫୋନ୍ ରପ୍ତାନି ପରିମାଣ ୧୧ ବିଲିୟନ ଆମେରିକୀୟ ଡଲାର  ଛୁଇଁବା ସହିତ ଏକ ବୃହତ ମାଇଲଖୁଣ୍ଟ ହାସଲ କରିଛି
ବିଶ୍ୱ ଇଲେକ୍ଟ୍ରୋନିକ୍ସ ଉତ୍ପାଦନ ଇକୋସିଷ୍ଟମ ଭାରତକୁ ଆସୁଛି ଏବଂ ଭାରତ ଏବେ ବିଶ୍ୱର ଏକ ପ୍ରମୁଖ ବୈଦ୍ୟୁତିକ ସାମଗ୍ରୀ ନିର୍ମାତା ଭାବେ ଉଭା ହେଉଛି
ପୂର୍ବରୁ ମୋବାଇଲ ଫୋନ ପାଇଁ ଉତ୍ପାଦନ ଭିତ୍ତିକ ପ୍ରୋତ୍ସାହନ  ଯୋଜନା ଘୋଷଣା କରାଯାଇଥିଲା, ଏହାର ସଫଳତାକୁ ଦେଖି ଏବେ କେନ୍ଦ୍ର କ୍ୟାବିନେଟ ଆଇଟି ହାର୍ଡୱେର ପାଇଁ ପିଏଲଆଇ ଯୋଜନା ୨.୦କୁ ଅନୁମୋଦନ କରିଛନ୍ତି
ପ୍ରମୁଖ ବୈଶିଷ୍ଟ୍ୟ :
ଆଇଟି ହାର୍ଡୱେର ପାଇଁ ଘୋଷଣା କରାଯାଇଥିବା ପିଏଲଆଇ ଯୋଜନା ୨.୦ରେ ଲାପଟପ, ଟାବଲେଟ୍, ଅଲ୍ ଇନ୍ ୱାନ ପିସି, ସର୍ଭର ଏବଂ ଅଲଟ୍ରା ସ୍ମଲ ଫର୍ମ ଫ୍ୟାକ୍ଟର ଡିଭାଇସଗୁଡ଼ିକୁ ସାମିଲ କରାଯାଇଛି
ଯୋଜନା ପାଇଁ ୧୭ ହଜାର କୋଟି ଟଙ୍କାର ବଜେଟ୍ ବ୍ୟବସ୍ଥା ହୋଇଛି
ଯୋଜନାର ଅବଧି ୬ ବର୍ଷ ରଖାଯାଇଛି
ଏହାଦ୍ୱାରା ୩.୩୫ ଲକ୍ଷ କୋଟି ଟଙ୍କାର ବର୍ଦ୍ଧିତ ଉତ୍ପାଦନ ହେବ ବୋଲି ଆଶା କରାଯାଉଛି
ଯୋଜନା କାର୍ଯ୍ୟକାରୀ ହେଲେ ମୋଟ୍ ୨,୪୩୦ କୋଟି ଟଙ୍କାର ବର୍ଦ୍ଧିତ ପୁଞ୍ଜିନିବେଶ ହେବ
ସେହିପରି ୭୫,୦୦୦ ପ୍ରତ୍ୟକ୍ଷ ନିଯୁକ୍ତି ସୁଯୋଗ ସୃଷ୍ଟି ହେବାର ସମ୍ଭାବନା ରହିଛି
ମହତ୍ୱ :
ସବୁ ପ୍ରମୁଖ ବୈଶ୍ୱିକ ସଂସ୍ଥା ପାଇଁ ଭାରତ ଏକ ବିଶ୍ୱସନୀୟ ଯୋଗାଣ ଶୃଙ୍ଖଳା ସହଯୋଗୀ ଭାବେ ଉଭା ହେଉଛି । ବଡ଼ ଆଇଟି ହାର୍ଡୱେର କମ୍ପାନୀମାନେ ଭାରତରେ ଉତ୍ପାଦନ କାରଖାନା ପ୍ରତିଷ୍ଠା କରିବା ଲାଗି ଆଗ୍ରହ ପ୍ରକାଶ କରୁଛନ୍ତି । ଆହୁରି ଏଥିପାଇଁ ଏକ ଦୃଢ଼ ଆଇଟି ସେବା ଉଦ୍ୟୋଗର ସମର୍ଥନ ରହିଛି ଏବଂ ଦେଶ ଭିତରେ ଏହାର ଭଲ ଚାହିଦା ରହିଛି ।
ଅଧିକାଂଶ ବଡ଼ କମ୍ପାନୀ ଭାରତରେ ଥିବା କାରଖାନାରୁ ଘରୋଇ ବଜାରକୁ ସାମଗ୍ରୀ ଯୋଗାଣ କରିବା ସହିତ ଭାରତକୁ ଏକ ରପ୍ତାନି କେନ୍ଦ୍ରରେ ପରିଣତ କରିବା ଲାଗି ଆଗ୍ରହ ପ୍ରକାଶ କରିବେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନିଜ ସାମାଜିକ ଗଣମାଧ୍ୟମ ଡିପି ତ୍ରିରଙ୍ଗାକୁ ପରିବର୍ତ୍ତିତ କରିବା ପାଇଁ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହର ଘର ତିରଙ୍ଗା ପାଳନକୁ ଜନ ଆନ୍ଦୋଳନରେ ପରିଣତ କରିବା ପାଇଁ ଦେଶବାସୀଙ୍କୁ ନିଜ ସାମାଜିକ ଗଣମାଧ୍ୟମ ଡିପିଗୁଡିକୁ ତ୍ରିରଙ୍ଗାରେ ପରିବର୍ତ୍ତିତ କରିବାକୁ ଆହ୍ୱାନ ଦେଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଜି ସ୍ୱତନ୍ତ୍ର ଅଗଷ୍ଟ ୨! ଆମେ ଆଜାଦୀ କା ଅମ୍ରିତ ମହୋତ୍ସବ ପାଳନ କରୁଥିବା ବେଳେ ଆମ ଦେଶ ତ୍ରିରଙ୍ଗା #HarGharTiranga ଜନ ଆନ୍ଦୋଳନ ଭାବେ ପାଳନ କରିବ । ମୁଁ ନିଜ ସାମାଜିକ ଗଣମାଧ୍ୟମ ପୃଷ୍ଠାଗୁଡିକର ଡିପି ବଦଳାଇ ଦେଇଛି ଓ ଆପଣମାନଙ୍କୁ ମଧ୍ୟ ସେପରି କରିବାକୁ ଆହ୍ୱାନ ଦେଉଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଇରାନ ଇସଲାମିକ୍ ରିପବ୍ଲିକର ବୈଦେଶିକ ମନ୍ତ୍ରୀ
ଭାରତକୁ ସରକାରୀ ଗସ୍ତରେ ଆସିଥିବା ଇରାନ ଇସଲାମିକ୍ ରିପବ୍ଲିକର ବୈଦେଶିକ ମନ୍ତ୍ରୀ ମାନ୍ୟବର ହୁସେନ ଅମିରାବଦୋଲହାଁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସୌଜନ୍ୟମୂଳକ ସାକ୍ଷାତ କରିଛନ୍ତି ।
ମାନ୍ୟଗଣ୍ୟ ବ୍ୟକ୍ତିଙ୍କୁ ସ୍ୱାଗତ କରି ପ୍ରଧାନମନ୍ତ୍ରୀ ଭାରତ ଏବଂ ଇରାନ ମଧ୍ୟରେ ଦୀର୍ଘ ଦିନ ଧରି ଚାଲିଆସୁଥିବା ସଭ୍ୟତା ଏବଂ ସାଂସ୍କୃତିକ ସମ୍ପର୍କକୁ ସ୍ମରଣ କରିଥିଲେ । ଚାଲିଥିବା ଦ୍ୱିପାକ୍ଷିକ ସହଯୋଗ ପଦକ୍ଷେପ ଉପରେ ଦୁଇ ନେତା ଆଲୋଚନା କରିଛନ୍ତି । ପ୍ରଧାନମନ୍ତ୍ରୀ ଜୋର ଦେଇ କହିଛନ୍ତି ଯେ କୋଭିଡ ପରବର୍ତ୍ତୀ ସମୟରେ ବିନିମୟକୁ ତ୍ୱରାନ୍ୱିତ କରିବା ପାଇଁ ଉଭୟ ଦେଶ କାର୍ଯ୍ୟ କରିବା ଉଚିତ ।
ପ୍ରଧାନମନ୍ତ୍ରୀ ଇରାନର ବୈଦେଶିକ ମନ୍ତ୍ରୀଙ୍କୁ ମଧ୍ୟ ତାଙ୍କର ମାନ୍ୟବର ରାଷ୍ଟ୍ରପତି ଇବ୍ରାହିମ ରାଇସିଙ୍କୁ ଶୁଭେଚ୍ଛା ଜଣାଇବାକୁ ଅନୁରୋଧ କରିଥିଲେ ଏବଂ ଶୀଘ୍ର ଇରାନର ରାଷ୍ଟ୍ରପତିଙ୍କୁ ଭେଟିବାକୁ ଆଗ୍ରହ ପ୍ରକାଶ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜ୍ୟୋତିର୍ବିଜ୍ଞାନୀ, ଲେଖକ ତଥା ବିଜ୍ଞାନ ସଞ୍ଚାରକ ଶ୍ରୀ ନୀଲ୍ ଡି ଗ୍ରାସ୍ ଟାଇସନଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଆମେରିକାର ନ୍ୟୁୟର୍କରେ ଆମେରିକୀୟ ଜ୍ୟୋତିର୍ବିଜ୍ଞାନୀ, ଲେଖକ ତଥା ବିଜ୍ଞାନ ସଞ୍ଚାରକ ଶ୍ରୀ ନୀଲ୍ ଡି ଗ୍ରାସ୍ ଟାଇସନଙ୍କୁ ଭେଟିଛନ୍ତି ।
ଯୁବବର୍ଗଙ୍କ ମଧ୍ୟରେ ବୈଜ୍ଞାନିକ ସ୍ୱଭାବ ବଢ଼ାଇବା ଉପରେ ପ୍ରଧାନମନ୍ତ୍ରୀ ଓ ଶ୍ରୀ ଟାଇସନ୍ ମତ ବିନିମୟ କରିଥିଲେ । ମହାକାଶ ଗବେଷଣା କ୍ଷେତ୍ରରେ ଭାରତ ଦ୍ୱାରା କରାଯାଇଥିବା ବିଭିନ୍ନ ମିଶନ ସହ ସ୍ପେସ୍ କ୍ଷେତ୍ରରେ ଭାରତର ଦ୍ରୁତ ପ୍ରଗତି ଉପରେ ସେମାନେ ଆଲୋଚନା କରିଥିଲେ ।
ନୂତନ ଭାବେ ଆରମ୍ଭ ହୋଇଥିବା ଜାତୀୟ ମହାକାଶ ନୀତି ଅଧୀନରେ ବେସରକାରୀ କ୍ଷେତ୍ର ଏବଂ ଶିକ୍ଷାଗତ ସହଯୋଗ ପାଇଁ ସୁଯୋଗ ବାବଦରେ ମଧ୍ୟ ପ୍ରଧାନମନ୍ତ୍ରୀ ଏବଂ ଶ୍ରୀ ଟାଇସନ୍ ଆଲୋକପାତ କରିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଖଦି ପ୍ରତି ଲୋକଙ୍କ ଭଲପାଇବା ଦେଖି ଖୁସି ବ୍ୟକ୍ତ କରିଛନ୍ତି ପ୍ରଧାମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାତ୍ମା ଗାନ୍ଧୀଙ୍କ ଜନ୍ମ ବାର୍ଷିକୀରେ ଖଦି ପ୍ରତି ଲୋକଙ୍କ ଆଗ୍ରହକୁ ନେଇ ଖୁସି ବ୍ୟକ୍ତ କରିଛନ୍ତି ।
ଖଦି ଇଣ୍ଡିଆର ଏକ ଟୁଇଟକୁ ଉଦ୍ଧୃତ କରି ପ୍ରଧାନମନ୍ତ୍ରୀ କହିଛନ୍ତି;
“ବାପୁଙ୍କ ଜନ୍ମ ବାର୍ଷିକୀରେ ଖଦି ପ୍ରତି ଲୋକଙ୍କ ଏହି ଅପାର ପ୍ରେମ ଉତ୍ସାହଜନକ ଅଟେ ।
#खादी4नेशन"
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ରବିଦାସ ଜୟନ୍ତୀ ଅବସରରେ ଦିଲ୍ଲୀର ଶ୍ରୀ ଗୁରୁ ରବିଦାସ ବିଶ୍ରାମ ଧାମ ମନ୍ଦିର ପରିଦର୍ଶନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିଲ୍ଲୀର ଶ୍ରୀ ଗୁରୁ ରବିଦାସ ବିଶ୍ରାମ ଧାମ ମନ୍ଦିର ପରିଦର୍ଶନ କରିଛନ୍ତି ଏବଂ ରବିଦାସ ଜୟନ୍ତୀ ଅବସରରେ ତାଙ୍କର ପ୍ରଣାମ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି ରବିଦାସ ଜୟନ୍ତୀର ଶୁଭ ଅବସରରେ ମୁଁ ଦିଲ୍ଲୀର ଶ୍ରୀ ଗୁରୁ ରବିଦାସ ବିଶ୍ରାମ ଧାମ ମନ୍ଦିର ଯାଇ ଦର୍ଶନ କରିଥିଲି ।
ସମସ୍ତ ଦେଶବାସୀଙ୍କୁ ରବିଦାସ ଜୟନ୍ତୀର ଶୁଭେଚ୍ଛା ।”
“ସନ୍ଥ ରବିଦାସ ଜୀଙ୍କର ଏହି ପବିତ୍ର ଧାମ ଲୋକମାନଙ୍କ ପାଇଁ ଏକ ପ୍ରେରଣା ଅଟେ । ମୁଁ ଭାଗ୍ୟବାନ ଯେ ଜଣେ ସାଂସଦ ଭାବରେ ମୁଁ ଏଠାରେ ବିକାଶମୂଳକ କାର୍ଯ୍ୟ ସମାପ୍ତ କରିବାର ସୁଯୋଗ ପାଇଛି ।”
“ଦିଲ୍ଲୀର ଶ୍ରୀ ଗୁରୁ ରବିଦାସ ବିଶ୍ରାମ ଧାମ ମନ୍ଦିରରେ ବିତାଇଥିବା ମୂହୂର୍ତ୍ତ ଅତ୍ୟନ୍ତ ସ୍ୱତନ୍ତ୍ର ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟୋକିଓ ଅଲିମ୍ପିକ୍ସ 2020ର ଭାରୋତ୍ତୋଳନରେ ରୋପ୍ୟ ପଦକ ଜିତିଥିବା ମୀରାବାଈ ଚାନୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୋକିଓ ଅଲିମ୍ପିକ୍ସ 2020ର ଭାରୋତ୍ତୋଳନରେ ରୌପ୍ୟ ପଦକ ଜିତିଥିବାରୁ ମୀରାବାଈ ଚାନୁଙ୍କୁ ଅଭିନନ୍ଦନ ଜଣାଇଛନ୍ତି।
ଏକ ଟୁଇଟ୍ରେ ପ୍ରଧାନମନ୍ତ୍ରୀ କହିଛନ୍ତି, “ଟୋକିଓ 2020ରେ ଏହା ଠାରୁ ଆଉ ସୁଖଦ ପ୍ରାରମ୍ଭ ଆଶା କରାଯାଇନପାରେ! ମୀରାବାଇ ଚାନୁଙ୍କ ଚମତ୍କାର ପ୍ରଦର୍ଶନ ଯୋଗୁ ସାରା ଭାରତ ଖୁସିରେ ବିଭୋର ହୋଇଛି। ଭାରୋତ୍ତୋଳନରେ ରୌପ୍ୟ ପଦକ ଜିତିବା ପାଇଁ ତାଙ୍କୁ ଅଭିନନ୍ଦନ। ତାଙ୍କର ସଫଳତା ପ୍ରତ୍ୟେକ ଭାରତୀୟଙ୍କୁ ଅନୁପ୍ରାଣିତ କରିବ।
#Cheer4India #Tokyo2020"
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗହମ ଯୋଗାଣ, ଷ୍ଟକ ଓ ରପ୍ତାନୀ ସ୍ଥିତି ସମ୍ପର୍କରେ ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ଆୟୋଜିତ ବୈଠକରେ ସମୀକ୍ଷା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆୟୋଜିତ ବୈଠକରେ ଗହମ ଯୋଗାଣ, ଷ୍ଟକ ଓ ରପ୍ତାନୀର ବିଭିନ୍ନ ଦିଗ ସମ୍ପର୍କରେ ସମୀକ୍ଷା ହୋଇଥିଲା ।
ପ୍ରଧାନମନ୍ତ୍ରୀଙ୍କୁ ଏହି ସମ୍ପର୍କରେ ବିସ୍ତୃତ ପ୍ରେଜେଣ୍ଟେସନ ପ୍ରଦାନ କରାଯାଇଥିଲା । ଶସ୍ୟ ଉତ୍ପାଦନ ଉପରେ ମାର୍ଚ୍ଚ- ଏପ୍ରିଲ ୨୦୨୨ ବଢିଥିବା ତାପମାତ୍ରାର ପ୍ରଭାବ ସମ୍ପର୍କରେ ତାଙ୍କୁ ଅବଗତ କରାଯାଇଥିଲା । ଗହମ ଖରିଦ ଓ ରପ୍ତାନୀର ସ୍ଥିତି ସମ୍ପର୍କରେ ମଧ୍ୟ ସମୀକ୍ଷା ହୋଇଥିଲା ।
ଭାରତରେ କୃଷିଜାତ ଉତ୍ପାଦଗୁଡିକର ଚାହିଦା ବଢି ଚାଲିଥିବାରୁ ବିଭିନ୍ନ ଖାଦ୍ୟଶସ୍ୟ ଓ ଅନ୍ୟ କୃଷିଜାତ ଉତ୍ପାଦଗୁଡିକୁ ସୁନିଶ୍ଚିତ ସ୍ରୋତ ଭାବେ ବିକଶିତ କରିବା ପାଇଁ ଗୁଣବତ୍ତା ମାନକ ଓ ମାନଦଣ୍ଡ ସୁନିଶ୍ଚିତ କରିବାକୁ ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଥିଲେ । କୃଷକମାନଙ୍କୁ ଯଥାସମ୍ଭବ ସାହାଯ୍ୟ କରିବା ପାଇଁ ସେ ଅଧିକାରୀମାନଙ୍କୁ କହିଥିଲେ । କୃଷକମାନଙ୍କ ପାଇଁ ଲାଭଜନକ ହେଉଥିବା ବର୍ତ୍ତମାନର ବଜାର ଦର ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ଅବଗତ କରା ଯାଇଥିଲା ।
ଏହି ବୈଠକରେ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ, ପରାମର୍ଶଦାତା, କ୍ୟାବିନେଟ ସଚିବ, ଖାଦ୍ୟ, ସାଧାରଣ ବଣ୍ଟନ ଓ କୃଷି ବିଭାଗର ସଚିବମାନେ ଯୋଗ ଦେଇଥିଲେ ।
(SR
ରେଳ ମନ୍ତ୍ରଣାଳୟ
ଭାରତୀୟ ରେଳବାଇ ପକ୍ଷରୁ 15 ଯୋଡ଼ା ସ୍ୱତନ୍ତ୍ର ଟ୍ରେନ ର ସମୟ ସାରଣୀ ଘୋଷଣା
• ମେ’ 12, 2020ରୁ ପର୍ଯ୍ୟାୟକ୍ରମେ ଆରମ୍ଭ ହେବ ରେଳବାଇର ଆଂଶିକ ଯାତ୍ରୀବାହୀ ରେଳ ସେବା
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଏବଂ ଗୃହ ମନ୍ତ୍ରଣାଳୟ ସହିତ ପରାମର୍ଶ କରାଯାଇ ରେଳ ମନ୍ତ୍ରଣାଳୟ ପକ୍ଷରୁ 12 ମେ’, 2020 ଠାରୁ ଭାରତୀୟ ରେଳବାଇର ଯାତ୍ରୀବାହୀ ଟ୍ରେନ ସେବାକୁ ପର୍ଯ୍ୟାୟକ୍ରମେ ଆଂଶିକ ଭାବେ ଆରମ୍ଭ କରିବା ଲାଗି ନିଷ୍ପତ୍ତି ନିଆଯାଇଛି ।
12.05.2020 ଠାରୁ 15 ଯୋଡ଼ା ଟ୍ରେନ  ଚଳାଚଳ କରିବ । ଯାହାର ସମୟ ସାରଣୀ ସମ୍ପର୍କରେ ବିସ୍ତୃତ ବିବରଣୀ ନିମ୍ନରେ ଦିଆଗଲା :
|
|
S.No.
|
|
Train No
|
|
From
|
|
Dep.Time
|
|
To
|
|
Arr.Time
|
|
Frequency
|
|
1
|
|
02301
|
|
Howrah
|
|
1705
|
|
New Delhi
|
|
1000
|
|
Daily
|
|
2
|
|
02302
|
|
New Delhi
|
|
1655
|
|
Howrah
|
|
0955
|
|
Daily
|
|
3
|
|
02951
|
|
Mumbai Central
|
|
1730
|
|
New Delhi
|
|
0905
|
|
Daily
|
|
4
|
|
02952
|
|
New Delhi
|
|
1655
|
|
Mumbai Central
|
|
0845
|
|
Daily
|
|
5
|
|
02957
|
|
Ahmedabad
|
|
1820
|
|
New Delhi
|
|
0800
|
|
Daily
|
|
6
|
|
02958
|
|
New Delhi
|
|
2025
|
|
Ahmedabad
|
|
1005
|
|
Daily
|
|
7
|
|
02309
|
|
Rajendranagar 
|
|
1920
|
|
New Delhi
|
|
0740
|
|
Daily
|
|
8
|
|
02310
|
|
New Delhi
|
|
1715
|
|
Rajendranagar 
|
|
0530
|
|
Daily
|
|
9
|
|
02691
|
|
Bengaluru
|
|
2030
|
|
New Delhi
|
|
0555
|
|
Daily
|
|
10
|
|
02692
|
|
New Delhi
|
|
2115
|
|
Bengaluru
|
|
0640
|
|
Daily
|
|
11
|
|
02424
|
|
New Delhi
|
|
1645
|
|
Dibrugarh
|
|
0700
|
|
Daily
|
|
12
|
|
02423
|
|
Dibrugarh
|
|
2110
|
|
New Delhi
|
|
1015
|
|
Daily
|
|
13
|
|
02442
|
|
New Delhi
|
|
1600
|
|
Bilaspur
|
|
1200
|
|
Biweekly
|
|
14
|
|
02441
|
|
Bilaspur
|
|
1440
|
|
New Delhi
|
|
1055
|
|
Biweekly
|
|
15
|
|
02823
|
|
Bhubaneswar
|
|
1000
|
|
New Delhi
|
|
1045
|
|
Daily
|
|
16
|
|
02824
|
|
New Delhi
|
|
1705
|
|
Bhubaneswar
|
|
1725
|
|
Daily
|
|
17
|
|
02425
|
|
New Delhi
|
|
2110
|
|
Jammu Tawi
|
|
0545
|
|
Daily
|
|
18
|
|
02426
|
|
Jammu Tawi
|
|
2010
|
|
New Delhi
|
|
0500
|
|
Daily
|
|
19
|
|
02434
|
|
New Delhi
|
|
1600
|
|
Chennai
|
|
2040
|
|
Biweekly
|
|
20
|
|
02433
|
|
Chennai
|
|
0635
|
|
New Delhi
|
|
1030
|
|
Biweekly
|
|
21
|
|
02454
|
|
New Delhi
|
|
1530
|
|
Ranchi
|
|
1000
|
|
Biweekly
|
|
22
|
|
02453
|
|
Ranchi
|
|
1740
|
|
New Delhi
|
|
1055
|
|
Biweekly
|
|
23
|
|
02414
|
|
New Delhi
|
|
1125
|
|
Madgaon
|
|
1250
|
|
Biweekly
|
|
24
|
|
02413
|
|
Madgaon
|
|
1030
|
|
New Delhi
|
|
1240
|
|
Biweekly
|
|
25
|
|
02438
|
|
New Delhi
|
|
1600
|
|
Secunderabad
|
|
1400
|
|
Weekly
|
|
26
|
|
02437
|
|
Secunderabad
|
|
1315
|
|
New Delhi
|
|
1040
|
|
Weekly
|
|
27
|
|
02432
|
|
New Delhi
|
|
1125
|
|
Thiruvananthapuram
|
|
0525
|
|
Triweekly
|
|
28
|
|
02431
|
|
Thiruvananthapuram
|
|
1945
|
|
New Delhi
|
|
1240
|
|
Triweekly
|
|
29
|
|
02501
|
|
Agartala
|
|
1900
|
|
New Delhi
|
|
1120
|
|
Weekly
|
|
30
|
|
02502
|
|
New Delhi
|
|
1950
|
|
Agartala
|
|
1330
|
|
Weekly
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
245ତମ ସ୍ଵାଧୀନତା ଦିବସ ଅବସରରେ ଆମେରିକାବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
245ତମ ସ୍ଵାଧୀନତା ଦିବସ ଅବସରରେ ଆମେରିକା ରାଷ୍ଟ୍ରପତି ମହାମହିମ ଜୋ ବାଇଡେନ ଏବଂ ଆମେରିକାବାସୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “@ପୋଟୁସ @ଜୋବାଇଡେନ ଏବଂ ଆମେରିକାବାସୀଙ୍କୁ ସେମାନଙ୍କ 245ତମ ସ୍ଵାଧୀନତା ଦିବସ ଅବସରରେ ହାର୍ଦ୍ଦିକ ଅଭିନନ୍ଦନ ଓ ଶୁଭକାମନା । ଗଣତାନ୍ତ୍ରିକ ରାଷ୍ଟ୍ର ଭାବରେ ଭାରତ ଏବଂ ଆମେରିକା ସ୍ୱାଧୀନତା ଏବଂ ସ୍ୱାଧୀନତାର ମୂଲ୍ୟ ବାଣ୍ଟିଛନ୍ତି । ଆମର ରଣନୈତିକ ସହଭାଗୀତାର ପ୍ରକୃତ ବିଶ୍ୱସ୍ତରୀୟ ମହତ୍ତ୍ୱ ରହିଛି” ।
କ୍ୟାବିନେଟ
ବାଙ୍ଗାଲୋର ମେଟ୍ରୋ ରେଳ ପ୍ରକଳ୍ପର ୨ଏ ଏବଂ ୨ବି ପର୍ଯ୍ୟାୟକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମୋଟ୍ ୫୮.୧୯ କିଲୋମିଟର ଦୈର୍ଘ୍ୟ ବାଙ୍ଗାଲୋର ମେଟ୍ରୋ ରେଳ ପ୍ରକଳ୍ପର ପର୍ଯ୍ୟାୟ ୨ଏ  ଏବଂ ପର୍ଯ୍ୟାୟ ୨.ବି କୁ ଅନୁମୋଦନ କରାଯାଇଛି । ଏହି ପ୍ରକଳ୍ପର ସମୁଦାୟ କାର୍ଯ୍ୟ ମୂଲ୍ୟ ୧୪,୭୮୮.୧୦୧ କୋଟି ଟଙ୍କା ଅଟେ ।
ଏହି ପ୍ରକଳ୍ପର କାର୍ଯ୍ୟକାରିତା ବାଙ୍ଗାଲୋରକୁ ବହୁ ଆବଶ୍ୟକୀୟ ଅତିରିକ୍ତ ସାଧାରଣ ପରିବହନ ଭିତ୍ତିିଭୂମି ଯୋଗାଇବ ।
ଉଦ୍ଦେଶ୍ୟ ଗୁଡିକ:
ଏହି ପ୍ରକଳ୍ପ ବେଙ୍ଗାଲୁରୁର ସହରାଞ୍ଚଳ ପରିବହନ ବ୍ୟବସ୍ଥାକୁ ଶୃଙ୍ଖଳିତ କରିବ, ଯେଉଁଠାରେ ଦ୍ରୁତ ବିକାଶ, ବେସରକାରୀ ଯାନ ସଂଖ୍ୟା ବୃଦ୍ଧି ଏବଂ ସହରରେ ବ୍ୟାପକ ର୍ନିମାଣ ଯୋଗୁଁ ଯାତ୍ରା ଭିତ୍ତିଭୂମି ତଥା ଶିଳ୍ପ କାର୍ଯ୍ୟକଳାପ ଉପରେ ଚାପ ସୃଷ୍ଟି ହେଉଛି ସେଠାରେ ଲୋକଙ୍କୁ ନିରାପଦ, ନିଶ୍ଚିତ, ର୍ନିଭରଯୋଗ୍ୟ ଏବଂ ଆରାମଦାୟକ ସାଧାରଣ ପରିବହନ ସେବା ଉପଲବ୍ଧ କରିବ ।
ଏହି ମେଟ୍ରୋ ପ୍ରକଳ୍ପଟି ସହରାଞ୍ଚଳ ପରିବହନର ପାରମ୍ପରିକ ବ୍ୟବସ୍ଥା ଉପରେ ଏକ ଅଭିନବ ପଦକ୍ଷେପ । ଏହି ପ୍ରକଳ୍ପରେ ଅନ୍ୟାନ୍ୟ ସହରାଞ୍ଚଳ ପରିବହନ ବ୍ୟବସ୍ଥା ସହିତ ଏକ ଦକ୍ଷ ଏବଂ ପ୍ରଭାବଶାଳୀ ଢଙ୍ଗରେ ଅନ୍ତର୍ଭୂକ୍ତ ହୋଇଛି ଯାହା କେବଳ ଡିଜାଇନ୍, ପ୍ରଯୁକ୍ତିବିଦ୍ୟା ଏବଂ ଅନୁଷ୍ଠାନିକ ପରିଚାଳନାର ଅଭିନବ ପଦ୍ଧତି ଗ୍ରହଣ କରିବାରେ ସକ୍ଷମ ।
ରସାୟନ ଓ ସାର ମନ୍ତ୍ରଣାଳୟ
କୋଭିଡ-19ର ମୁକାବିଲା ପାଇଁ ଆରସିଏଫ୍ ଆଣିଲା ସେଫ୍ରୁଲା ହାତଧୁଆ ଜେଲ୍
କେନ୍ଦ୍ର ସରକାରଙ୍କୁ କୋଭିଡ ଲଢେଇରେ ସହାୟତା କରିବା ପାଇଁ ରାଷ୍ଟ୍ରୀୟ କେମିକାଲ ଓ ଫର୍ଟିଲାଇଜର  ଏକ ହାତଧୁଆ ଆଇପିଏ ଜେଲ୍ ପ୍ରସ୍ତୁତ କରିଛି । ଏହାର ନାମ ରଖାଯାଇଛି ଆରସିଏଫ୍ ସେଫ୍ରୁଲା । ଆରସିଏଫ୍ ତଥ୍ୟ ଅନୁସାରେ ଏହି ଜେଲ୍ରେ ହାତ ଧୋଇଲେ ଚର୍ମ ନିରାପଦ ରହିବ । ଏହା ଏକ ଜଳୀୟବାଷ୍ପ ଭିତ୍ତିକ ହ୍ୟାଣ୍ଡସାନିଟାଇଜର । ଏଥିରେ ଆଇସୋ ପ୍ରୋପାଇଲ ଆଲ୍କହଲ  ଏବଂ ଆଲୋଭେରା ବା ଘିକୁଆଁରି ରସ ରହିଛି । ଏଥିରେ ଭିଟାମିନ-ଇ ରହିଥିବାବେଳେ ଏହାର ବାସ୍ନା ଲେମ୍ବୁପରି ।
କେନ୍ଦ୍ର ରସାୟନ ଓ ସାର ମନ୍ତ୍ରଣାଳୟ ଅଧୀନସ୍ଥ ଏହି ରାଷ୍ଟ୍ରାୟତ୍ତ ଉଦ୍ୟୋଗ ଏହି ଜେଲ୍କୁ 50 ଓ 100 ମିଲିଲିଟର ବୋତଲରେ ବିକ୍ରୟ ପାଇଁ ବଜାରକୁ ଛାଡିବ । 50 ଏମ୍ଏଲ୍ ବୋତଲର ଦାମ 25 ଟଙ୍କା ଓ 100 ଏମ୍ଏଲ୍ ବୋତଲର ଦାମ 50 ଟଙ୍କା ରଖାଯାଇଛି । କଂପାନୀ ପକ୍ଷରୁ ଏହି ସର୍ବାଧିକ ଖୁଚୁରା ମୂଲ୍ୟ ଧାର୍ଯ୍ୟ କରାଯାଇଛି । ନିଜର ଯୋଗାଣ ବ୍ୟବସ୍ଥା ମାଧ୍ୟମରେ ଆରସିଏଫ୍ ଏହି ଜେଲକୁ ସାରା ଦେଶରେ ବିକ୍ରି ପାଇଁ ଉପଲବ୍ଧ କରାଇବ । କରୋନା ମହାମାରୀ ସଂକ୍ରମଣ ଯୋଗୁଁ ଦେଶରେ ଏବେ ହ୍ୟାଣ୍ଡ ସାନିଟାଇଜରର ଚାହିଦା ବଢିଛି । ଏହି ଆବଶ୍ୟକତା ପୂରଣ ପାଇଁ ସ୍ୱଳ୍ପ ମୂଲ୍ୟରେ ଆରସିଏଫ୍ ଏହି ନିରାପଦ ହ୍ୟାଣ୍ଡ ସାନିଟାଇଜର ପ୍ରସ୍ତୁତ କରି ସରକାରଙ୍କୁ ଏହି ଲଢେଇରେ ଏକ ଛୋଟ ସହାୟତା ଯୋଗାଇଛି ।
ଆରସିଏଫ୍ର ଅଧ୍ୟକ୍ଷ ତଥା ପରିଚାଳନା ନିର୍ଦେଶକ ଶ୍ରୀ ଏସ୍.ସି. ମୁଡ୍ଗେରିକର କହିଛନ୍ତି ଯେ ତାଙ୍କ କଂପାନୀ ଦେଶବାସୀଙ୍କ ପାଇଁ ଆଇପିଏ ଜେଲ୍ ହ୍ୟାଣ୍ଡ ସାନିଟାଇଜର ପ୍ରସ୍ତୁତ କରିଥିବା ଏକ ଆନନ୍ଦର ବିଷୟ । ଏହି ଜେଲ୍ ନିରାପଦ ଏବଂ ଏହାର ନାମ ରଖାଯାଇଛି ଆରସିଏଫ୍ ସେଫ୍ରୁଲା । କରୋନା ସଂକ୍ରମଣ ରୋକିବାରେ ଏହା ଯତ୍କିଂଚିତ ସାହାଯ୍ୟ କରିବ ବୋଲି ସେ ଆଶା ପ୍ରକାଶ କରିଛନ୍ତି ।
ଆରସିଏଫ୍ ଏକ ‘ମିନିରତ୍ନ’ କଂପାନୀ । ଏହା ସାର ଓ ରାସାୟନିକ ପଦାର୍ଥର ପ୍ରମୁଖ ଉତ୍ପାଦନକାରୀ । ୟୁରିଆ, ବିଭିନ୍ନ ଯୌଗିକ ସାର, ଜୈବିକ ସାର, ବିଭିନ୍ନ ପ୍ରକାରର ଉର୍ବରକ ଏବଂ ଶିଳ୍ପ କାରଖାନାରେ ବ୍ୟବହୃତ ହେଉଥିବା ବିଭିନ୍ନ ରାସାୟନିକ ଦ୍ରବ୍ୟ ଉତ୍ପାଦନ କରିଥାଏ । ଊଜ୍ଜ୍ୱଳା ୟୁରିଆ ଓ ସୁଫଳା ଯୌଗିକ ସାର ଏହି କଂପାନୀର ଦୁଇଟି ଅତି ଲୋକପ୍ରିୟ ଉତ୍ପାଦ, ଯାହା ଘରେ ଘରେ ପରିଚିତ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଅଖିଳ ଭାରତୀୟ ଚିକିତ୍ସା ସଂସ୍ଥା, ନୂଆଦିଲ୍ଲୀର ଝାଜ୍ଜର ପରିସରରେ ଥିବା ରାଷ୍ଟ୍ରୀୟ କ୍ୟାନସର ସଂସ୍ଥାନରେ ଇନଫୋସିସ ଫାଉଣ୍ଡେସନ ବିଶ୍ରାମ ଗୃହର ଉଦଘାଟନ କରିଛନ୍ତି
ପ୍ରଧାନମନ୍ତ୍ରୀ ଏହି ସେବା କାର୍ଯ୍ୟ ପାଇଁ ଏମ୍ସ ପ୍ରବନ୍ଧନ ଏବଂ ସୁଶ୍ରୀ ସୁଦ୍ଧା ମୂର୍ତ୍ତିଙ୍କ ଦଳକୁ ଅଭିନନ୍ଦନ ଜଣାଇଛନ୍ତି
୧ଠଠ ବର୍ଷରେ ଆସିଥିବା ସବୁଠୁ ବଡ଼ ମହାମାରୀର ମୁକାବିଲା କରିବା ପାଇଁ ଦେଶରେ ବର୍ତ୍ତମାନ ୧ଠଠ କୋଟି ଭ୍ୟାକସିନ ଡୋଜର ମଜବୁତ ସୁରକ୍ଷା କବଚ ଅଛି । ଏହି ଉପଲବ୍ଧି ଭାରତର ଅଟେ, ଭାରତର ପ୍ରତ୍ୟେକ ନାଗରିକଙ୍କର ଅଟେ
ଭାରତର କର୍ପୋରେଟ କ୍ଷେତ୍ର, ଘରୋଇ କ୍ଷେତ୍ର ଏବଂ ସାମାଜିକ ସଂଗଠନଗୁଡ଼ିକ ଦ୍ୱାରା ଦେଶର ସ୍ୱାସ୍ଥ୍ୟସେବାକୁ ମଜବୁତ କରିବା ପାଇଁ ନିରନ୍ତର ଭାବେ ନିଜର ଯୋଗଦାନ ଦେଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ଆଜି ଭିଡିଓ କନଫରେନ୍ସିଂ ମାଧ୍ୟମରେ ଅଖିଳ ଭାରତୀୟ ଚିକିତ୍ସା ସଂସ୍ଥା  ନୂଆଦିଲ୍ଲୀର ଝାଜ୍ଜର ପରିସରରେ ରାଷ୍ଟ୍ରୀୟ କ୍ୟାନସର ସଂସ୍ଥାନରେ ଇନଫୋସିସ ଫାଉଣ୍ଡେସନ ବିଶ୍ରାମ ଗୃହର ଉଦଘାଟନ କରିଛନ୍ତି ।
କାର୍ଯ୍ୟକ୍ରମକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଛନ୍ତି ଯେ, ଏହି ଐତିହାସିକ ଦିନରେ ଆଜି ଭାରତ ୧ଠଠ କୋଟି ଭ୍ୟାକସିନ ଡୋଜର ଅଙ୍କ ପାର କରିଛି । ସେ କହିଛନ୍ତି ଯେ, ୧ଠଠ ବର୍ଷରେ ଆସିଥିବା ସବୁଠାରୁ ବଡ଼ ମହାମାରୀର ମୁକାବିଲା କରିବା ପାଇଁ, ଦେଶରେ ବର୍ତ୍ତମାନ ୧ଠଠ କୋଟି ଭ୍ୟାକସିନ ଡୋଜର ମଜବୁତ ସୁରକ୍ଷା କବଚ ରହିଛି । ପ୍ରଧାନମନ୍ତ୍ରୀ ଜୋର ଦେଇ କହିଛନ୍ତି ଯେ, ଏହି ଉପଲବ୍ଧି ପୁରା ଭାରତର ଏବଂ ଭାରତର ନାଗରିକମାନଙ୍କର ଅଟେ ।
ପ୍ରଧାନମନ୍ତ୍ରୀ ଦେଶର ଭ୍ୟାକସିନ ତିଆରି କରିଥିବା ସମସ୍ତ କମ୍ପାନୀମାନଙ୍କୁ, ଭ୍ୟାକସିନକୁ ଗୋଟିଏ ସ୍ଥାନରୁ ଆଉ ଗୋଟିଏ ସ୍ଥାନ ପର୍ଯ୍ୟନ୍ତ ପହଞ୍ଚାଇଥିବା କର୍ମଚାରୀଙ୍କୁ, ଭ୍ୟାକସିନ ଦେବାରେ ଜଡ଼ିତ ଥିବା ସ୍ୱାସ୍ଥ୍ୟକ୍ଷେତ୍ରର ବୃତ୍ତିଧାରୀଙ୍କୁ ଧନ୍ୟବାଦ ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଆଜି ଏମ୍ସ ଝାଜ୍ଜରରେ କ୍ୟାନସର ଚିକିତ୍ସା କରିବା ପାଇଁ ଆସିବାକୁ ଥିବା ରୋଗୀମାନଙ୍କୁ ଏକ ବଡ଼ ସହାୟତା ମିଳିଛି । ସେ କହିଛନ୍ତି ଯେ, ରାଷ୍ଟ୍ରୀୟ କ୍ୟାନସର ସଂସ୍ଥାରେ ନିର୍ମିତ ଏହି ବିଶ୍ରାମ ଗୃହ, ରୋଗୀ ଏବଂ ତାଙ୍କର ପରିଜନଙ୍କର ଚିନ୍ତାକୁ କମ କରିବ ।
ପ୍ରଧାନମନ୍ତ୍ରୀ ବିଶ୍ରାମ ଗୃହର ଭବନ ନିର୍ମାଣ କରିବା ପାଇଁ ଇନଫୋସିସ ଫାଉଣ୍ଡେସନ ଏବଂ ତା' ପାଇଁ ଜମି, ବିଜୁଳି ତଥା ପାଣି ଉପଲବ୍ଧ କରାଇବା ପାଇଁ ଏମ୍ସ ଝାଜ୍ଜରର ପ୍ରସଂଶା କରିଛନ୍ତି । ସେ ଏହି ସେବା କାର୍ଯ୍ୟ ପାଇଁ ଏମ୍ସ ପ୍ରବନ୍ଧନ ଏବଂ ସୁଶ୍ରୀ ସୁଦ୍ଧା ମୂର୍ତ୍ତିଙ୍କ ଦଳକୁ ଧନ୍ୟବାଦ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଭାରତର କର୍ପୋରେଟ ସେକ୍ଟର, ନିଜସ୍ୱ କ୍ଷେତ୍ର ଏବଂ ସାମାଜିକ ସଂଗଠନଗୁଡ଼ିକ ନିରନ୍ତର ଭାବେ ଦେଶର ସ୍ୱାସ୍ଥ୍ୟସେବାକୁ ମଜବୁତ କରିବାରେ ନିଜର ଯୋଗଦାନ ଦେଇଛନ୍ତି । ସେ କହିଛନ୍ତି ଯେ ଆୟୁଷ୍ମାନ ଭାରତ - ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନା ଏହାର ଏକ ବଳିଷ୍ଠ ଉଦାହରଣ ଅଟେ ।
ପ୍ରଧାନମନ୍ତ୍ରୀ କହିଛନ୍ତି ଯେ, ଯେତେବେଳେ ରୋଗୀଙ୍କୁ ଆୟୁଷ୍ମାନ ଭାରତ ଯୋଜନା ଅନ୍ତର୍ଗତ ମାଗଣାର ଚିକିତ୍ସା ମିଳେ, ତାହା ସେବା ହୋଇଥାଏ । ସେ କହିଛନ୍ତି ଯେ ଏହା ସେବା ଭାବ ହିଁ ଅଟେ, ଯାହା ପାଇଁ ଆମ ସରକାର, କ୍ୟାନସର ପାଇଁ ପ୍ରାୟତଃ ୪ଠଠ ଔଷଧର ମୂଲ୍ୟକୁ କମ କରିବା ପାଇଁ ପଦକ୍ଷେପ ନେଇଛନ୍ତି ।
NS / MB
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଭାରତୀୟ ଭାଷା ଉତ୍ସବ ଏବଂ ପ୍ରଯୁକ୍ତିବିଦ୍ୟା ଓ ଭାରତୀୟ ଭାଷା ସମ୍ମିଳନୀର ଶୁଭାରମ୍ଭ କଲେ କେନ୍ଦ୍ରମନ୍ତ୍ରୀ
ଭାରତ ଭଳି ପୁରାତନ ସଭ୍ୟତାର ପ୍ରଯୁକ୍ତିବିଦ୍ୟା ସହ ଅତୁଟ ସମ୍ପର୍କ ରହିଛି- ଧର୍ମେନ୍ଦ୍ର ପ୍ରଧାନ
ଭାରତୀୟ ଭାଷା ଏବଂ ପ୍ରଯୁକ୍ତିବିଦ୍ୟାର ସମାଗମ ଦେଶର ପ୍ରତିଭାବାନଙ୍କ ପାଇଁ ଅପାର ସମ୍ଭାବନାର ଦ୍ୱାର ଖୋଲିବ
ଭାଷା ପାଇଁ ପ୍ରଯୁକ୍ତିବିଦ୍ୟା, ପ୍ରଯୁକ୍ତିବିଦ୍ୟାରେ ଭାଷା ଏବଂ ପ୍ରଯୁକ୍ତିବିଦ୍ୟା ମାଧ୍ୟମରେ ଭାଷା ଭାରତୀୟ ଭାଷା ପାଇଁ ଏକ ମଜବୁତ୍ ଇକୋସିଷ୍ଟମ ତିଆରି କରିବ
ଭାଷା,ସଂସ୍କୃତି ଓ ସଭ୍ୟତାରୁ ଜଣେ ବ୍ୟକ୍ତିଙ୍କ ପରିଚୟ ଜଣାପଡେ
ଜାତୀୟ ଶିକ୍ଷା ନୀତିରେ ସବୁ ଭାରତୀୟ ଭାଷାକୁ ରାଷ୍ଟ୍ରୀୟ ଭାଷା ବୋଲି ଅଭିହିତ କରାଯାଇଛି
ବିଶିଷ୍ଟ ତାମିଲ କବି ମହାକବି ସୁବ୍ରମଣ୍ୟ ଭାରତୀଙ୍କ ଜନ୍ମ ଦିବସ ତଥା ଭାରତୀୟ ଭାଷା ଦିବସ ପାଳନ କରିବା ପାଇଁ ଭାରତ ସରକାରଙ୍କ ପକ୍ଷରୁ ଏହି କାର୍ଯ୍ୟକ୍ରମର ଆୟୋଜନ
ଭାରତୀୟ ଭାଷା ଉତ୍ସବ ସେପ୍ଟେମ୍ବର ୨୮ରୁ ଡିସେମ୍ବର ୧୧ ପର୍ଯ୍ୟନ୍ତ ଚାଲିବ
ଏହି ଉତ୍ସବ ଶିକ୍ଷାରେ ଭାରତୀୟ ଭାଷା ଗୁଡିକୁ ସମୃଦ୍ଧ ଭବିଷ୍ୟତର ମାର୍ଗ ପ୍ରସ୍ତୁତ କରିବ
ଭାରତୀୟ ଭାଷା ଟେକ୍ନଲୋଜି ସାମଗ୍ରୀ ଉପରେ ଆୟୋଜିତ ପ୍ରଦର୍ଶନୀ ବୁଲି ଦେଖିଲେ କେନ୍ଦ୍ରମନ୍ତ୍ରୀ
ନିଜର ଅଭିଜ୍ଞତାକୁ ୨୨ଟି ଭିନ୍ନ ଭିନ୍ନ ଭାଷାରେ ମତ ରଖିଲେ କେନ୍ଦ୍ରୀୟ ବିଦ୍ୟାଳୟର ଛାତ୍ରଛାତ୍ରୀ
ଭାରତ ଭଳି ପୁରାତନ ସଭ୍ୟତାର ପ୍ରଯୁକ୍ତିବିଦ୍ୟା ସହ ଅତୁଟ ସମ୍ପର୍କ ରହିଛି । ଭାରତୀୟ ଭାଷା ଏବଂ ପ୍ରଯୁକ୍ତିବିଦ୍ୟା ଜ୍ଞାନକୌଶଳର ସମାଗମ ଦେଶର ପ୍ରତିଭାବାନଙ୍କ ପାଇଁ ଅପାର ସମ୍ଭାବନାର ଦ୍ୱାର ଖୋଲିବ ବୋଲି ଶନିବାର ନୂଆଦିଲ୍ଲୀ ଠାରେ ୭୫ ଦିନିଆ ଭାରତୀୟ ଭାଷା ଉତ୍ସବ ଏବଂ ଦୁଇଦିନିଆ ପ୍ରଯୁକ୍ତିବିଦ୍ୟା ତଥା ଭାରତୀୟ ଭାଷା ଶିଖର ସମ୍ମିଳନୀକୁ ଶୁଭାରମ୍ଭ କରିବା ଅବସରରେ କହିଛନ୍ତି କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ସ୍ୱାଧୀନତା ସଂଗ୍ରାମୀ, ବିଶିଷ୍ଟ ତାମିଲ କବି ମହାକବି ଚିନ୍ନାସ୍ୱାମୀ ସୁବ୍ରମଣ୍ୟ ଭାରତୀଙ୍କ ଜନ୍ମଦିନ ତଥା ଭାରତୀୟ ଭାଷା ଦିବସ ପାଳନ କରିବା ପାଇଁ ଭାରତ ସରକାରଙ୍କ ପକ୍ଷରୁ ଏହି କାର୍ଯ୍ୟକ୍ରମ କରାଯାଉଛି । ଏହି ଉତ୍ସବ ସେପ୍ଟେମ୍ବର ୨୮ରୁ ଆରମ୍ଭ ହୋଇଥିବା ବେଳେ ଡିସେମ୍ବର ୧୧ ପର୍ଯ୍ୟନ୍ତ ଚାଲିବ । ଏହା ଶିକ୍ଷାରେ ଭାରତୀୟ ଭାଷା ଗୁଡିକୁ ସମୃଦ୍ଧ ଭବିଷ୍ୟତର ମାର୍ଗ ପ୍ରସ୍ତୁତ କରିବ । ସରକାରଙ୍କ ସମ୍ପୂର୍ଣ୍ଣ ଆଭିମୁଖ୍ୟ ସହ ପାଳନ ହେଉଥିବା ଏହି ଉତ୍ସବ ଭାରତୀୟ ଭାଷାକୁ ପ୍ରୋତ୍ସାହିତ କରିବା ସହ ଆମର ପୁରାତନ ଜ୍ଞାନ ପରମ୍ପରାର ଆଧାରରେ ସମୃଦ୍ଧ ଭବିଷ୍ୟତ ଦିଗରେ ଆଗକୁ ବଢିବାର ଉଦ୍ୟମ । ଟେକ୍ଲୋଲୋଜି ମାଧ୍ୟମରେ ଭାରତୀୟ ଜ୍ଞାନ ପ୍ରବାହକୁ ଆଜିର ଆବଶ୍ୟକତା ଅନୁସାରେ ରୂପ ଦେବ । ଭାଷା ପାଇଁ ପ୍ରଯୁକ୍ତିବିଦ୍ୟା, ପ୍ରଯୁକ୍ତିବିଦ୍ୟାରେ ଭାଷା ଏବଂ ପ୍ରଯୁକ୍ତିବିଦ୍ୟା ମାଧ୍ୟମରେ ଭାଷା ଭାରତୀୟ ଭାଷା ପାଇଁ ଏକ ମଜବୁତ୍ ଇକୋସିଷ୍ଟମ ତିଆରି କରିବ ।
ଭାରତ ଭଳି ଦେଶରେ ଭାଷା, ସଂସ୍କୃତି ଓ ସଭ୍ୟତା ଦ୍ୱାରା ଜଣେ ବ୍ୟକ୍ତିଙ୍କ ପରିଚୟ ଜଣାପଡେ । ବ୍ୟକ୍ତିର ଉଚ୍ଚାରଣ ଓ ପୋଷାକ ପିନ୍ଧିବାର ଶୈଳୀରୁ ସାମାଜିକ ସଂସ୍କୃତି ଓ ପରିଚୟର ପ୍ରତିଫଳନ ହୋଇଥାଏ । ଏହା ଆମ ଭାରତୀୟ ଜ୍ଞାନ ପରମ୍ପରାର ଏକ ପ୍ରମୁଖ ଅଂଶ । ଆମ ଦେଶରେ ଜ୍ଞାନର ବ୍ୟବସ୍ଥା ସାହିତ୍ୟରେ ଦେଖିବାକୁ ମିଳେ । ବୈଦିକ କାଳରେ ଲିଖିତ ସାହିତ୍ୟକୁ ଦେଖିଲେ ଅଖିଳ ଭାରତୀୟ ଓ ବସୁଧୈବ କୁଟୁମ୍ବକମର କଳ୍ପନା ହଜାର ହଜାର ବର୍ଷ ପୂର୍ବରୁ ହୋଇଥିବା ଜଣାପଡେ । ଅର୍ଥାତ୍ ଏହି ସବୁ ଅତୀତରେ ସାହିତ୍ୟରେ ଲେଖାଯାଉଥିଲା । ବିନା ଭାଷାରେ ସାହିତ୍ୟ ହୋଇପାରିବ ନାହିଁ । ସଂସ୍କୃତି ଭାଷା ଓ ସାହିତ୍ୟର ଦର୍ପଣ ସଦୃଶ । ସେହିପରି ବର୍ତ୍ତମାନ ସମୟରେ ଭାଷାକୁ ନେଇ ବିତର୍କ ହେଉଛି । କିନ୍ତୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଦୂରଦର୍ଶୀ ନେତୃତ୍ୱରେ ପ୍ରଣୟନ ହୋଇଥିବା ଜାତୀୟ ଶିକ୍ଷା ନୀତିରେ ସବୁ ଭାରତୀୟ ଭାଷାକୁ ରାଷ୍ଟ୍ରୀୟ ଭାଷା ବୋଲି ଅଭିହିତ କରାଯାଇଛି । ପିଲା ମାନଙ୍କ ମଧ୍ୟରେ ମାତୃଭାଷା ସେମାନଙ୍କ ମଧ୍ୟରେ ଆତ୍ମବିଶ୍ୱାସ ଭରିଥାଏ ।
ଏହି ଅବସରରେ ଶିଳ୍ପ ସଂସ୍ଥା, ସରକାରୀ ସଂସ୍ଥା ଓ ଷ୍ଟାର୍ଟ୍ ଅପ୍ ଦ୍ୱାରା ଭାରତୀୟ ଭାଷା ଟେକ୍ନଲୋଜି ସାମଗ୍ରୀ ଉପରେ ଆୟୋଜିତ ଏକ ପ୍ରଦର୍ଶନୀକୁ କେନ୍ଦ୍ରମନ୍ତ୍ରୀ ବୁଲି ଦେଖିଥିଲେ । କେନ୍ଦ୍ରୀୟ ବିଦ୍ୟାଳୟର ଛାତ୍ରଛାତ୍ରୀମାନେ ନିଜର ଅଭିଜ୍ଞତାକୁ ୨୨ଟି ଭିନ୍ନ ଭିନ୍ନ ଭାଷାରେ ମତ ରଖିଥିଲେ, ଯାହାକୁ ନେଇ କେନ୍ଦ୍ରମନ୍ତ୍ରୀ ଖୁସିବ୍ୟକ୍ତ କରିଥିଲେ ।
RoM
(Visitor Counter : 33
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତୀୟ ରପ୍ତାନୀକାରୀଙ୍କ ଦ୍ୱାରା ଭାରତ-ୟୁଏଇ ସିଇପିଏର ସଦୁପଯୋଗକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ରପ୍ତାନୀକାରୀଙ୍କ ଦ୍ୱାରା ଭାରତ-ୟୁଏଇ ବ୍ୟାପକ ଅର୍ଥନୈତିକ ଭାଗିଦାରୀ ରାଜିନାମା ର ସଦୁପଯୋଗକୁ ପ୍ରଶଂସା କରିଛନ୍ତି ।
କେନ୍ଦ୍ର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ଟ୍ୱିଟକୁ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତୀୟ ଉଦ୍ୟୋଗ ପାଇଁ ସୁସଙ୍କେତ, ଏହା ଭାରତୀୟ ଉତ୍ପାଦଗୁଡିକୁ ବିଶ୍ୱରେ ଲୋକପ୍ରିୟ କରିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ୟୁକେ ଭର୍ଚୁଆଲ ସମ୍ମିଳନୀ 
ମେ 04, 2021ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରିଟେନ ପ୍ରଧାନମନ୍ତ୍ରୀ ବୋରିସ ଜନସନଙ୍କ ସହ ଏକ ଭର୍ଚୁଆଲ ସମ୍ମିଳନୀ କରିବେ ।
2004 ରୁ ଭାରତ ଏବଂ ବ୍ରିଟେନ ମଧ୍ୟରେ ଏକ ରଣନୈତିକ ଭାଗିଦାରୀ ଚାଲିଆସୁଛି । ଏହି ସମ୍ମିଳନୀ ନିୟମିତ ଉଚ୍ଚ ସ୍ତରୀୟ ବିନିମୟ ଏବଂ ବିଭିନ୍ନ କ୍ଷେତ୍ରରେ ସହଯୋଗ ବୃଦ୍ଧିରେ ସହାୟକ ହେବ । ଆମର ବହୁମୁଖୀ ରଣନୈତିକ ସମ୍ପର୍କକୁ ବୃଦ୍ଧି କରିବା ଏବଂ ପାରସ୍ପରିକ ସ୍ୱାର୍ଥ ସମ୍ବଳିତ ଆଞ୍ଚଳିକ ତଥା ବିଶ୍ଵ ସ୍ତରୀୟ ପ୍ରସଙ୍ଗରେ ସହଯୋଗ ବୃଦ୍ଧି କରିବା ଦିଗରେ ଏହି ସମ୍ମିଳନୀ ଏକ ଗୁରୁତ୍ୱପୂର୍ଣ୍ଣ ସୁଯୋଗ ପ୍ରଦାନ କରିବାରେ ସହାୟକ ହେବ । ଉଭୟ ନେତା କୋଭିଡ-19 ସହଯୋଗ ଏବଂ ମହାମାରୀର ମୁକାବିଲା ପାଇଁ ବିଶ୍ୱସ୍ତରୀୟ ଉଦ୍ୟମ ଉପରେ ମଧ୍ୟ ଆଲୋଚନା କରିବେ ।
ଏହି ଶିଖର ସମ୍ମିଳନୀ ଅବସରରେ ଏକ ବିସ୍ତୃତ ରୋଡମ୍ୟାପ୍ 2030 ଆରମ୍ଭ ହେବ, ଯାହା ଦୁଇ ଦେଶର ଲୋକମାନଙ୍କ ମଧ୍ୟରେ ସମ୍ପର୍କ ତଥା ବାଣିଜ୍ୟ ଓ ସମୃଦ୍ଧି, ପ୍ରତିରକ୍ଷା ଓ ସୁରକ୍ଷା, ଜଳବାୟୁ ଓ ସ୍ୱାସ୍ଥ୍ୟସେବା କ୍ଷେତ୍ରରେ ଭାରତ-ବ୍ରିଟେନ ସହଯୋଗକୁ ଆହୁରି ସୁଦୃଢ଼ କରିବା ପାଇଁ ପଥ ପରିଷ୍କାର କରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଭାରତରେ କରୋନାର ଦୈନିକ ସଂକ୍ରମଣ ହ୍ରାସ ଧାରା ଜାରି, ୫୦ ଦିନରେ ସର୍ବନିମ୍ନ ୧.୫୨ ଲକ୍ଷ ମାମଲା ଚିହ୍ନଟ
ଭାରତରେ ସକ୍ରିୟ କରୋନା ମାମଲା ୨୦,୨୬,୦୯୨କୁ ହ୍ରାସ
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୮୮,୪୧୬ ହ୍ରାସ
ଦେଶରେ ଏ ପର୍ଯ୍ୟନ୍ତ ୨,୫୬,୯୨,୩୪୨ ଜଣ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟା ମଧ୍ୟରେ ୨,୩୮,୦୨୨ ଜଣ ସୁସ୍ଥ ହୋଇଛନ୍ତି
କ୍ରମାାଗତ ୧୮ ଦିନରେ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣ ସଂଖ୍ୟାକୁ ପଛରେ ପକାଇଛି
ସୁସ୍ଥତା ହାର ୯୧.୬୦%କୁ ବୃଦ୍ଧି
ଏବେ ସାପ୍ତାହିକ ପଜିଟିଭିଟି ହାର ୯.୦୪%
ଦୈନିକ ପଜିଟିଭିଟି ହାର ୯.୦୭%, କ୍ରମାଗତ ସପ୍ତମ ଦିନରେ ୧୦% ତଳେ ରହିଛି
ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ମୋଟ ୩୪.୪୮ କୋଟି ଟେଷ୍ଟ ହୋଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ୨୧.୩ କୋଟି ଡୋଜ୍ ଟିକା ଦିଆଯାଇଛି
SR
(
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
କୋଭିଡ-19 ମୁକାବିଲା ସମ୍ପର୍କରେ ପୂର୍ବତନ ପ୍ରଶାସକମାନଙ୍କ ସହିତ ବିସ୍ତୃତ ଆଲୋଚନା କେନ୍ଦ୍ର ମନ୍ତ୍ରୀ ଡ. ଜିତେନ୍ଦ୍ର ସିଂ
କୋଭିଡ-19 ବିରୋଧରେ ଭାରତର ଲଢ଼େଇ ଏବଂ ଲକଡାଉନରୁ ବାହାରିବାର ଯୋଜନା ସମ୍ପର୍କରେ କେନ୍ଦ୍ର ଉତ୍ତର ପୂର୍ବାଞ୍ଚଳ କ୍ଷେତ୍ର, ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ, ସାଧାରଣ ଅଭିଯୋଗ, ପେନସନ ପ୍ରଶାସନ, ଆଣବିକ ଶକ୍ତି ଓ ମହାକାଶ ରାଷ୍ଟ୍ର ମନ୍ତ୍ରୀ ଡ. ଜିତେନ୍ଦ୍ର ସିଂ ଆଜି ପୂର୍ବତନ ପ୍ରଶାସକମାନଙ୍କ ସହିତ ବିସ୍ତୃତ ଭାବେ ଆଲୋଚନା କରିଛନ୍ତି ।
ଦୀର୍ଘ ଦେଢ଼ ଘଣ୍ଟା ଧରି ଚାଲିଥିବା ଏହି ଭିଡିଓ କନଫରେନ୍ସ ଆଲୋଚନାରେ ଅବସରପ୍ରାପ୍ତ ଭାରତୀୟ ପ୍ରଶାସନିକ ସେବା ଅଧିକାରୀ ଶ୍ରୀ ସୁଧୀର ଭାର୍ଗବ, ଶ୍ରୀ ରାମ ସୁନ୍ଦରମ, ଶ୍ରୀ ରାକେଶ କୁମାର ଗୁପ୍ତା, ଶ୍ରୀ ସତ୍ୟାନନ୍ଦ ମିଶ୍ରା, ଶ୍ରୀ ପି. ପନ୍ନିରଭେଲ ଏବଂ ଶ୍ରୀ କେ.ଭି ଇପେନ, ଅବସରପ୍ରାପ୍ତ ଭାରତୀୟ ରାଜସ୍ବ ସେବା ଅଧିକାରୀ ସଙ୍ଗୀତା ଗୁପ୍ତା, ଶିଲା ସାଙ୍ଗଓ୍ବାନ ପ୍ରମୁଖ ଯୋଗ ଦେଇଥିଲେ। ମହାମାରୀକୁ ପ୍ରଭାବୀ ଢଙ୍ଗରେ ପ୍ରତିହତ କରିବା ଲାଗି ସରକାରଙ୍କ ପଦକ୍ଷେପ ସମ୍ପର୍କରେ ଡ. ଜିତେନ୍ଦ୍ର ସିଂ ସେମାନଙ୍କୁ ବିସ୍ତୃତ ସୂଚନା ଦେଇଥିଲେ। ସେ କହିଥିଲେ, ଅଧିକ ସକ୍ରିୟ ପଦକ୍ଷେପ ଜରିଆରେ ଭୂତାଣୁ ସଂକ୍ରମଣକୁ ପ୍ରତିରୋଧ କରିବା କ୍ଷେତ୍ରରେ ଅଧିକାଂଶ ବିକଶିତ ରାଷ୍ଟ୍ର ତୁଳନାରେ ଭାରତ ଢେର ଆଗରେ ରହିଛି।
ଅଧିକାରୀମାନେ ମହାମାରୀକୁ ପ୍ରତିହତ କରିବା ଲାଗି ସରକାରଙ୍କ ବିଭିନ୍ନ ପଦକ୍ଷେପକୁ ପ୍ରଶଂସା କରିଥିଲେ ଏବଂ ଲକଡାଉନରୁ ବାହାରିବା ଓ ଅର୍ଥବ୍ୟବସ୍ଥାକୁ ପୁନଃପ୍ରଚଳନ କରିବା ଉଦ୍ଦେଶ୍ୟରେ ସମ୍ଭାବ୍ୟ ପ୍ରସ୍ଥାନ ଯୋଜନା ସମ୍ପର୍କରେ ପରାମର୍ଶ ଦେଇଥିଲେ। ଏହି ଭିଡିଓ ଆଲୋଚନା ସମୟରେ ପର୍ଯ୍ୟାୟକ୍ରମେ ଲକଡାଉନ ପ୍ରତ୍ୟାହାର କରିବା, ଇ-ଅଫିସ ଭଳି ପ୍ରଶାସନିକ କ୍ଷେତ୍ରରେ ଅଧିକ ପ୍ରଯୁକ୍ତିର ଉପଯୋଗ, ଭିଟାମିନ-ସି ଗ୍ରହଣ ଜରିଆରେ ରୋଗ ପ୍ରତିଷେଧକ ଶକ୍ତି ବୃଦ୍ଧି କରିବାର ଗୁରୁତ୍ବ, ଅର୍ଥବ୍ୟବସ୍ଥାକୁ ପୁନଃସକ୍ରିୟ କରିବା ଲାଗି ଆର୍ଥିକ ସହାୟତା, ଗରିବମାନଙ୍କୁ ଆର୍ଥିକ ସୁରକ୍ଷା, ଶିକ୍ଷାବର୍ଷକୁ ଉପଯୋଗ କରିବା ଲାଗି ଅଧିକ ଅନଲାଇନ ପାଠ୍ୟକ୍ରମ ଓ ପରୀକ୍ଷାର ଉପଯୋଗ କରିବା, ପ୍ରବାସୀ ଶ୍ରମିକମାନଙ୍କୁ ସେମାନଙ୍କ ଘରେ ପହଞ୍ଚାଇବାର ବ୍ୟବସ୍ଥା, ମେକ ଇଣ୍ଡିଆ ପ୍ରୟାସକୁ ସଫଳ କରିବା ଲାଗି ସ୍ବଦେଶୀ ଟିକା ଓ ପରୀକ୍ଷଣ କିଟ ବିକଶିତ କରିବା ଆଦି ବିଷୟରେ ଅବସରପ୍ରାପ୍ତ ଅଧିକାରୀମାନେ ସେମାନଙ୍କ ପରାମର୍ଶ ଦେଇଥିଲେ।
ମୂଲ୍ୟବାନ ବିଷୟଗତ ପରାମର୍ଶ ନିମନ୍ତେ ପ୍ରଶାସକମାନଙ୍କୁ ଡ. ଜିତେନ୍ଦ୍ର ସିଂ ଧନ୍ୟବାଦ ଜଣାଇଥିଲେ ଏବଂ କରୋନା ମହାମାରୀ ମୁକାବିଲା ଲାଗି ଉପାୟ ଖୋଜିବାକୁ ବିଭିନ୍ନ ବର୍ଗର ଲୋକଙ୍କ ସହିତ ଭବିଷ୍ୟତରେ ଏଭଳି ଆଲୋଚନା କରାଯିବ ବୋଲି କହିଥିଲେ।